|  |  |
| --- | --- |
|  | **PLANINARSKA UDRUGA GOJZERICA****52100 Pula, Kaštanjer 10****Mail: pugojzerica@gmail.com** |

**O B A V I J E S T**

**Dana 26. ožujka 2022.g. PU Gojzerica, organizira 33. pohod:**

**Trstenik – gomila (1027 m) – RAČJA VAS**

**Vodič: Renato Perc (099 790 6500)**

**Dužina puta: 8 km, 5 sati,staza nije zahtjevna (bez straha svi će se popeti, uspon nije tako težak, manje od dva sata, tempo će biti lagan)**

**Cijena izleta 150,00 kuna (u cijenu ulazi prijevoz autobusom, i ručak)**

**Program pješačenja**

**Polazak iz Pule u 8 sati sa autobusnog kolodvora u Šijani**

Upute za one koji dolaze autom:

Istarskim ipsilonom do Lupoglava, prije samog ulaska u Lupoglav skreće se desno pravac Lanišće. Dolaskom u Lanišće ne ulazimo u mjesto nego desnim trakom dalje, prvo je Račja Vas, Rašpor i na kraju Trstenik (4 km od Račje Vasi). Kad siđemo u Račju Vas vozimo vas do automobila.



****



Trstenik je maleno naselje koje danas broji svega četiri stanovnika. U 19. stoljeću ovdje je živjelo 223 stanovnika koji su se bavili prodajom mlijeka i drva. Od tada stanovništvo se stalno osipa. U mjestu je crkva sv.Lucije iz 1580. godine koja ima maleni četvrtasti zvonik na pročelju pokraj ulaznih vrata. Ovdje započinje naš planinarski pohod.

Do vrha Gomile, prema putokazima, ima otprilike 1h i 30 min. Staza je dobro markirana, o čemu se mi nismo previše ni brinuli jer smo imali stručno vodstvo. Prijatelji su nam rekli da se ova staza zove “put božura”, a zašto, uskoro smo i doznali. Cijelim putem do vrha nailazili smo na grmove božura kojima je sada baš vrijeme cvata te smo uživali u njihovoj opojnoj ljepoti. Osim božura, vidjeli smo i drugo cvijeće kojima oko našeg fotoaparata nije moglo odoljeti: brden, đurđice, polje sunovrata, neke vrste orhideja….



I tako sve do vrha. Na vrhu od 1027 m nadmorske visine pogled “puca” na sve strane. S jedne strane Žbevnica i Istra, s druge strane Slovenija i Snežnik. S treće strane Planik i Učka. Na vrhu je betonski stup i metalna kutija u kojoj se nalazi žig i upisna knjiga. Tu su naši planinari imali posla dok su nas upisali i prikupili pečate, a mi smo se odmarali i uživali u pogledu i tišini koja nas je okruživala. (tekst preuzet sa izletipoistri.com)

 **** ****

**** **** ****

**Račja Vas** je naselje na [Ćićariji](https://hr.wikipedia.org/wiki/%C4%86i%C4%87arija), u općini [Lanišće](https://hr.wikipedia.org/wiki/Lani%C5%A1%C4%87e), na 692 m nadmorske visine, 4km sjeverozapadno od općinskoga središta Lanišća, na cesti [Lanišće](https://hr.wikipedia.org/wiki/Lani%C5%A1%C4%87e)–[Trstenik](https://hr.wikipedia.org/wiki/Trstenik_%28Lani%C5%A1%C4%87e%29) . Stanovnici se bave poljoprivredom, a u prošlosti osobito stočarstvom i proizvodnjom [drvenog ugljena](https://hr.wikipedia.org/wiki/Drveni_ugljen). Seoska zajednica do danas je očuvala osebujan oblik [zajedničkoga vlasništva](https://hr.wikipedia.org/wiki/Zajedni%C4%8Dko_vlasni%C5%A1tvo) nad [pašnjacima](https://hr.wikipedia.org/wiki/Pa%C5%A1njak), kako se čestice ne bi dijelile ili prodavale stanovnicima drugih sela



Na kraju ručak (biska, fuži sa šugom od divljači, salata 70,00 kuna.) u Buzetu konoba Most (prijave za ručak do četvrtka 24.02.). Planinari koji dolaze autima mi se moraju javiti ako ručaju.

*Napomena: Odazivom na izlet svaki pojedinac potvrđuje da ispunjava zdravstvene i psihofizičke uvjete za sigurno sudjelovanje na istom, da izletu pristupa na osobnu odgovornost, da će poštovati pravila zaštite prirode i okoliša te da će se u skladu s planinarskom etikom pridržavati plana izleta, odluka i uputa vodiča. Vodič ima pravo izmjene programa izleta s obzirom na objektivne okolnosti na terenu. Vodič ima pravo odbiti sudjelovanje pojedinca za kojeg procijeni da nije tjelesno spreman, da nije adekvatno opremljen ili da nije spreman djelovati timski.*